L-eks Ministru Laburista Konrad Mizzi ħabbar fuq Facebook li mhux se jidher quddiem il-Kumitat Permanenti dwar il-Kontijiet Pubbliċi li qed jinvestiga l-kuntratt tal-proġett tal-Electrogas. Mizzi qal li huwa d-dritt tiegħu li jkun assistit minn avukat tal-fiduċja tiegħu waqt il-laqgħa tal-Kumitat, u dan ma jistax iseħħ illum peress li l-avukat mhux disponibbli. Merħba għal dan il-live blog ta' Newsbook.com.mt Is-seduta bdiet ftit tal-ħin ilu. Iċ-Chairman tal-Kumitat qed jagħti rendikont tal-affarijiet kif ġraw s'issa. Beppe Fenech Adami qal li Konrad Mizzi kellu jiġi xorta ħalli tinstab ġurnata oħra meta jista' jattendi flimkien mal-avukat tiegħu. Iżda xorta waħda reġa' ma ġiet għall-kumitat. Qal li l-Kumitat għandu jaqbel biex jekk hemm bżonn tinstab ġurnata oħra, din ill-ġimgħa stess. Beppe Fenech Adami ppropona li l-Kumitat jiltaqa' l-Ġimgħa. Qal li jistenna li d-deputati tal-PL jaqblu ma' din il-proposta. Beppe Fenech Adami u Glenn Bedingfield għaddejjin b'battibekk dwar dak li ngħad fuq il-media soċjali. "Glenn Bedingfield għadu kemm ħabbar qabel il-Prim Ministru li mhux se ssir elezzjoni" qal Beppe Fenech Adami. Bedingfield qal li hu ma qal xejn jekk hux ġejja elezzjoni jew le u jekk iridu elezzjoni hu l-PN li ilu jdaħħal f'moħħ in-nies ċertu inċertezzi. Bedingfield qal li jaqblu li l-laqgħa ssir il-Ġimgħa jekk jitla' jixhed l-eks direttur tal-Electrogas Paul Apap Bologna. Karol Aquilina qal li għandu mal-150 domanda għal Konrad Mizzi. Bedingfield qal li ma jistax jikkommetti ruħu mil-llum għall-Ġimgħa. Se nġibuh lil Konrad Mizzi l-Ġimgħa? staqsa Aquilina. Bedingfield qal "ma jistax ikun titkellem b'din l-arroganza" "Il-proposta tagħna hi li niltaqgħu l-Erbgħa u l-Ġimgħa tal-ġimgħa d-dieħla" qal Bedingfield. Karol Aquilina qal li jekk hemm bżonn anke l-Ħadd imur għal-laqgħa tal-Kumitat. Il-Ministru Clayton Bartolo qal "aħna għandna familja ta" "Għax aħna annimali għandna d-dar, mhux anke aħna għandna familja," qal Beppe Fenech Adami. Il-Kumitat qabel li jiltaqgħu t-Tlieta fis-2:00 pm biex jixhed Konrad Mizzi. Qablu wkoll li l-Kumitat jiltaqa' l-Erbgħa fis-2pm. Id-deputat tal-PN Ryan Callus qal li jekk jerġa' ma jiġix, Konrad Mizzi, jkun qed ikomplu juri nuqqas ta' rispett lejn dan il-Kumitat. "Ma jriduħx jiġi lil Konrad Mizzi," qal Beppe Fenech Adami. Il-Ministru Clayton Bartolo qal li huma għad għandhom xi mistoqsijiet għal Paul Apap Bologna. Beppe Fenech Adami qal li r-rappreżentant legali ta' Paul Apap Bologna indispost u l-każ ġie komunikat lill-membri tal-Kumitat. Bedingfield qal li jrid jiddiskuti dan. Għalhekk il-Kumitat għalissa hu sospiż u se jkompli dalwaqt. Tkompli l-laqgħa. Qablu li jaġġornaw għat-Tlieta biex imorru jagħtu x-xhiedha tagħhom Paul Apap Bologna u Konrad Mizzi. Qablu li jiltaqgħu fis-2pm u jibqgħu sejrin sal-4pm. Dak kollox għal llum. Grazzi ħafna talli segwejtuna. Amy Borg It-Tlieta, wara li l-Partit Nazzjonalista ppreżenta mozzjoni lill-Ispeaker Anġlu Farrugia biex Konrad Mizzi jintalab jixhed quddiem il-Kumitat Permanenti għall-Kontijiet Pubbliċi, mill-Kamra tad-Deputati, Mizzi stqarr fuq il-midja soċjali li se jattendi il-kumitat. F'post fuq il-midja soċjali tiegħu, Mizzi ddeskriva l-mozzjoni mressqa mill-Partit Nazzjonalista bħala 'xejn għajr tentattiv sabiex tiddevja l-attenzjoni mid-diskors tal-Prim Ministru dwar il-Baġit 2022'. Il-proġett tal-Electrogas kienet qed tinvestigah il-ġurnalista maqtula Daphne Caruana Galizia u kien spiċċa fiċ-ċentru tal-allegazzjonijiet ta' korruzzjoni fosthom minn negozjant Yorgen Fenech u l-kumpanija tiegħu f'Dubai 17 Black kif ukoll il-kumpaniji fil-Panama li kienu nfetħu mill-eks Ministru Konrad Mizzi u l-eks chief of staff f'Kastilja Keith Schembri. Konrad Mizzi kien imsejjaħ sabiex jidher u jagħti x-xhieda tiegħu quddiem il-PAC waqt laqgħa li saret nhar l-Erbgħa 6 ta' Ottubru 2021, kif ukoll fit-13 ta' Ottubru 2021, iżda hu kien informa lill-Kumitat permezz ta' email li mhux se jattendi l-laqgħa biex jagħti x-xhieda tiegħu. Konrad Mizzi jirrifjuta jidher quddiem il-Kumitat tal-Kontijiet Pubbliċi Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6170fd1a13e10_rand.td-a-rec-img{text-align:left}.td_uid_3_6170fd1a13e10_rand.td-a-rec-img img{margin:0 auto 0 0}